Lettre de Paul à son frère
Material: papyrus
Place: unbekannt
Categories: Brief (privat)
Paulos an seinen Bruder
εἰ εἴδειν ὅτι οὕτως ἤμελλες κὶ σεαυτω?ͅ καὶ καμοὶ καταστρέφειν καὶ εἰς ὑπόλυμψειν καὶ εἰς ὑπόστασειν 
οὐκ ἂν οὔτε ἐπεὶ Ἀλεξάνδρειαν οὔτε ὅλως ἠξείουν σε λόγου τοῦ τυχόντος. οὔπω λέγω περὶ ὑποστάσεως 
καὶ ὑπολύμψεως. ἀληθῶς καλῶς τραγοιδοῦσίν σε καὶ ἐνταῦθα κὶ ἐκεῖθε. οὐθὲν λείπει 
εἰ μὴ τό σε ἐλθεῖν κὶ εὑρεῖν τὸ ἀκκούβιτον  ἐστρωμένον. ἐὰν ἀπέλθῃς εἰς Ἀντινόου 
εὑρίσκεις τὴν Πεταμηναρίαν, ἐὰν εἰς Ἀλεξάνδρειαν Σωσάνναν, ἐὰν εἰς Ἡρακλέους 
Οὐρανίαν, ἐὰν εἰς τὴν πόλιν σου τὴν Κονδηταρίαν. λοιπόν, ὡς οἶδες, καλὴν σπάθην 
φέρε μετὰ σεαυτοῦ ἵνα ἀπαλλάξῃς με τῆς νῦν ζωῆς. μὰ τὸν γὰρ Θεὸν ἦλθον οἱ 
παρει[σ]τοῦντές σε κὶ δέδωκα τὰς ἐγγύας κὶ οὐκ ηὗρον ἐὰν ἅμα [ὁ]λοκότινον δοῦν[α]ι λόγῳ 
σπουρτούλου. οὔπω λέγω περὶ ἀναλωμτων Ἀλεξανδρείας κα τάξεως. λοιπὸν καὶ κὰν νῦν 
ὡς θέλεις σπούδασον ἀπελθεῖν πρὸς τὴν γαμετὴν τοῦ κυρίου μου θίου· παρεκλήθη γὰρ 
παρʼ ἡμῶν ἐνταῦθα μετὰ Μαρίας τῆς ἀδελφῆς Θέονος τοῦ γαμροῦ· κὶ μὴ ἀμελήσῃς 
τοῦτο ποιεῖν· ὑπέσχετο γὰρ ἢ παρασκεύασαι αὐτὴν διαλύεσθαι ἢ ἐπεὶ τοῦ ἄρχοντος τὰ 
τῆς ὑποθέσεως ῥιφῆναι, καὶ κὰν μὴ ποιήσῃ αὐτὴν σπούδασον αὐτὸς ἢ διὰ Κλητικοῦ ἢ διὰ φίλων 
μεσητια φυλάξαι τὴν δίκην. ἐνταῦθα διὰ τὸν Θεὸν ἤδη δέδωκα ἐννήα χρύσινα 
ἀγουσταλειανοῖς. φεῖσαι σεαυτοῦ καὶ τῶν παιδίων σου· ἐγὼ γὰρ οὐ πάντως μένω. λοιπὸν 
σκόπησον ἤτοι διὰ φίλων ἤτοι διὰ ὀνῆ[ς κα]ὶ ὀνόματος Θεοδώρου εἴτε διὰ
Κλητικοῦ εἴτε διὰ οἱονδηποτεοῦν πράγμ[ατο]ς ἀπαλλάξαι σεαυτόν. καὶ γ[ὰ]ρ ὁ κύριος Νόννος 
ἔγραψεν ἤδη πρὸς ἡμᾶς ἵνα τοῦτο ποιήσῃ κὶ ὑπερθῆτε τὸ πρᾶγμα· ἐὰν δὲ πάλιν μαθῇς 
ὅτι οὐκ ἐδυνήθης ταχέως κατάλαβε μεταδίδων μοι τὸ πρᾶγμα καὶ ὁ Θεὸς δ...κει 
μέντοι ἐκτὸς βλάβης πολλῆς ἢ φθανούσης εἰς ὑπόλυμψειν 
ἐπίδος τῷ δα...η.ω..ευμ... κὶ ἐν[α]ρέτῳ ἀδελφῷ Σαμουὴλ νοταρ 
 Παύλου ἀδελφ.